حزينه ابوابه وتنوح الحياطين
وحشه بكل ركن كل شبر كل باب
وحشة كربله من مات الحسين
يمه بغيبتج شوصف شراويج
اليتيم لحالنه ما بطل النوح
يمه خلاف عينج ما بقت عين
بس بخير ابشرج عدنه الجروح
جروح بغيبتج تنزف مواويل
ومن عدهه عطر احضانج تفوح
يمه وداعتج مانكدر انام
صفه طيف المنام يمرنه مكتول
وللعباس بعدج هاي الجتاف
مامرهه بحلم جف الدللول
يمه بلا طعم زاد الاكلناه
العسل حضنل ييمه بغير نفسج
يمه وبيتنه وحشة سراديب
حقه وداعتج مابيه شمسج
يمه وكلمة الله وياك محروس
محد كالهه من عكب حسج
يمه واللعب بعدج نسيناه
والحب والضحك والشوك كله
وجمعت اخواني يمه اطيهم ادروس
والينشدني عنهم كمت اكله
بصف اول... يتامه ومايعرفون
ينصدمون لو شافو مذله
عكب عينج تشوف العين ياعين \العين
ولا واحد علي بجفافج ياعين /يأتيني
عندي جروح عكبج حيل ياعين /جوع
يريدن زادهن لجمات بيه
تحياتي
ابوسيف العويسي